# **Brevskabelon 3 – treårig gymnasial uddannelse**

**Tilbud om foreløbig plads til ansøger direkte fra 9. eller 10. klasse, hvor det først senere kan afgøres, om vedkommende har retskrav på optagelse**

Kære [ansøgers fulde navn]

Du har søgt om at blive optaget på [uddannelse] og er blevet fordelt via en central elevfordelingsmekanisme.

Vi kan derfor tilbyde dig en foreløbig plads her hos os på [institutionens navn]. Det betyder, at du kan starte efter sommerferien, *hvis* du opfylder betingelserne for at blive optaget på uddannelsen. Du er altså ikke blevet endeligt optaget endnu.

Fra den 2. juni kan du logge på Optagelse.dk og se, hvilken transporttid og folkeregisteradresse, der er lagt til grund for fordelingen til [institutionens navn].

Hvis [institutionens navn] ikke er en institution, som du selv har søgt om optagelse på, vil du inden for kort tid modtage et brev fra Region [X] med begrundelse for din fordeling og vejledning om klagemulighed.

Du kan se betingelserne for at blive optaget på uddannelsen i det vedlagte bilag.

## **Den videre proces**

Hvis du bliver vurderet ikke-uddannelsesparat ved den endelige uddannelsesparathedsvurdering, som foretages [senest medio juni], vil vi indkalde dig til **optagelsesprøve**. Det vil vi også, hvis det viser sig, at du ikke opfylder karakterkravene, eller hvis det viser sig, at der er en af de andre betingelser for at blive optaget, du ikke opfylder.

Hvis du har et karaktergennemsnit på mellem 2,0 og 3,0 i de fag som normalt indgår i de lovbundne prøver fra folkeskolens afgangseksamen og opfylder de øvrige adgangskrav, vil vi indkalde dig til en **vejledningssamtale**.

Hvis du efter prøveafholdelsen og afgivelse af de afsluttende standpunktskarakterer i [9. eller 10.] klasse opfylder alle adgangskravene, vil du hurtigt få besked om, at du er blevet endeligt optaget på [uddannelse] på [institutionens navn].